text: Se video: Gymnasieelever knokler for børns rettigheder
  24 september 2014 kl. 15.30
  850 elever på Rødkilde Gymnasium i Vejle er gået i gang med at samle penge ind til gadebørn i Fillipinerne. Siden 1993 har skolen indsamlet omkring 2,9 mio. kr.
  Det er blevet en årlig tradition, at eleverne på Rødkilde Gymnasium samler ind til Stairway Foundation Inc.
  Organisationen blev etableret i 1990 af en tidligere Rødkilde-elev og har i dag ca. 30 ansatte og arbejder for at styrke børns rettigheder og sikre børn en værdig og tryk opvækst.
  Og siden begyndelsen har gymnasiet gjort sit til at støtte op om Stairways hjælpearbejde. Sidste år indsamlede skolen et rekordhøjt beløb på 210.000,- Nu forsøger eleverne at sætte rekord igen.
  Eleverne bager, vasker biler og hjælper til, hvor de kan. Indsamlingen varer til og med uge 41, men allerede efter første dag er eleverne oppe på 13.000,- i årets indsamling.
  Stine Hviid fra Rødkilde Gymnasium har været i Manilla og se nogle af børn Stairway har hjulpet. Hør hende fortælle om oplevelsen her. Varighed 0:15 min.
  Se mere om foreningen Stairway her
  